《红莲盛开漫兴二首 其二》
明代·王宠

秀色不忍见，朝云疑有无。湘妃行拾翠，天女笑投壶。

日映霓裳举，风回玉袖扶。若耶溪更好，转忆向江湖。

作者简介：（1494—1533）明苏州府吴县人，字履仁，后字履吉，号雅宜山人。为蔡羽先生门生，居洞庭三年，既而在石湖之滨读书二十年。由诸生贡入国子监。工书画，行书疏秀出尘，妙得晋法。于书无所不窥。诗刻尚风骨。有《雅宜山人集》。